**Dalyviai:** mergaitės (U12) ir berniukai (U12).

**Konkurso eiga:**

- konkurso dalyviai sustoja vorele prie baudų metimų linijos vienas už kito prie abiejų krepšių.

- žaidimas pradedamas, teisėjui leidus mesti pirmajam žaidėjui;

- jei žaidėjas baudos metimo neįmeta, bet kamuolys liečia lanką, žaidėjas gali metimą kartoti iš bet kurios aikštelės vietos tol, kol įmeta jis arba sekantis žaidėjas;

- jeigu, metant pirmąjį metimą, kamuolys lanko neliečia, kartoti metimą galima tik nuo baudos linijos;

- kartojant metimą, negalima sąmoningai trukdyti sekančiam žaidėjui. Taip pat negalima sąmoningai trukdyti kitam žaidėjui pasiimti kamuolio po netaiklaus metimo. Už tai prasižengęs žaidėjas šalinamas iš žaidimo, o nukentėjęs - tęsia žaidimą;

- sekantis žaidėjas meta baudos metimą iškart po pirmojo žaidėjo, tačiau jo mestas kamuolys neturi teisės paliesti prieš jį metusio žaidėjo kamuolio, kol kamuolys neatsimuša į lanką;

- jei sekantis žaidėjas įmeta anksčiau nei prieš jį metęs, jis „išmeta“ iš žaidimo prieš jį metusį žaidėją. Žaidėjas, įmetęs metimą, vėl stoja į eilės galą, o „išmestasis“ žaidėjas iškrenta iš žaidimo ir palieka aikštelę. Įmetęs ar iškritęs iš žaidimo žaidėjas privalo kuo skubiau perduoti kamuolį laukiančiam sekančiam žaidėjui;

- po kiekvieno žaidėjo „išmetimo“ teisėjas žaidimo nestabdo, viskas vyksta iš eigos;

- žaidėjams esant su kamuoliais, už nugaros stovintis dalyvis negali ankščiau pradėti, tai yra išmesti kamuolį į krepšį, nei prieš jį stovintis dalyvis, jeigu taip įvyksta – už nugaros stovėjęs žaidėjas yra šalinamas iš žaidimo.

**Taisyklės:**

- konkursas vykdomas atskirai tarp mergaičių ir berniukų.

- konkursas yra individualus.

- vienu metu rungtyniaujama su dviem kamuoliais, tiek mergaitės konkurse žaidžia su 5 dydžio kamuoliais, o berniukai su 6 dydžio;

- žaidimui vadovauja teisėjai;

- žaidimas stabdomas, kai prie kiekvieno krepšio lieka po 4 dalyvius (viso 8 žaidėjai);

- į finalą patekę 8 žaidėjai (-os) žaidžia į vieną krepšį. Žaidimas žaidžiamas tol, kol lieka 1 žaidėjas, kuris ir tampa konkurso nugalėtoju.